Augustė Emilija Janonytė

Augustė Emilija Janonytė (g. 1998 m. Šiauliuose) – Lietuvos smuikininkė, daugelio konkursų laureatė.

 Biografija 
Buvusi Šiaulių Juventos pagrindinės mokyklos ir Šiaulių I vaikų muzikos mokyklos, Nacionalinės M.K.Čiurlionio menų mokyklos neakivaizdinio skyriaus moksleivė. Dabar mokosi S. Sondeckio menų gimnazijoje, mokytoja – ekspertė Nijolė Prascevičienė.

Griežti smuiku Augustė pradėjo ketverių su puse metų. Penkerių ji jau dalyvavo pirmajame tarptautiniame konkurse ir laimėjo antrąją vietą. Penkerių su puse Valmieros senosios muzikos festivalyje Augustė Emilija pirmąkart koncertavo su dideliu orkestru. Grojo solo su tokiais kolektyvais, kaip Lietuvos valstybinis simfoninis orkestras, Lietuvos kamerinis orkestras, Kauno miesto simfoninis orkestras, Nacionalinės M. K. Čiurlionio menų mokyklos styginis orkestras, Šiaulių kamerinis orkestras ir kt.Vita Morkūnienė. Mažoji smuikininkė pakerėjo Sankt Peterburgo publiką

 Įvertinimas 
 2003 m. Sauliaus Sondeckio tarptautinis konkursas – II vieta (A kategorija),
 2005 m. Karalienės Mortos premija,
 2005 m. 47-asis tarptautinis Kociano vardo smuikininkų konkursas, Čekija – II vieta,
 2006 m. II Sauliaus Sondeckio tarptautinio smuikininkų ir violončelininkų konkursas – I vieta,
 2007 m. 49-asis tarptautinis Kociano vardo smuikininkų konkursas, Čekija – II vieta,
 2008 m. XV Balio Dvariono pianistų ir stygininkų konkursas – laureatė,
 2008 m. XVIII tarptautinio jaunųjų muzikantų konkurso „Sigulda 2008“, Latvija – III vieta,
 2008 m. pripažinta Šiaulių apskrities metų talentu,
 2009 m. III Sauliaus Sondeckio tarptautinis konkursas – I vieta,
 2010 m. XVI Balio Dvariono pianistų ir stygininkų konkursas – laureatė, Specialus prizas už baroko epochos kūrinio atlikimą,

 Šaltiniai 

Kategorija:Lietuvos smuikininkai
Kategorija:Šiaulių muzikai